امریکائې عسکر د بن لادن د وژنې دعوه کوي
د اونیل د خپل ځان څرگندولو په فیصله د امریکې پوځ ناخوښي څرگنده کړې ده. د سمندري پوځ یو چارواکې د سیل ډلې غړو ته خبرداری کړی دی چې دوي ددې خبرې پابند دي چې د پیسو یا د څه اعزاز او یا د څه بدنامۍ د پاره به د خپل کار تشهیر نه کوي
کال ٢٠١١ کې ایبټ آباد ښار کې د القاعده مشر اوسامه بن لادن په کور حمله کونکې د امریکې خصوصي ځواکونو د ډلې یو غړی دعوه کوي چې بن لادن د هغه په ډزو وژل شوی دی. رابرټ او نیل سرښار واشنگټن نه شائع کیدونکې ورځپاڼې واشنگټن پوسټ ته یوه مرکه کې کې وویل هغه په بن لادن درې ډزې وکړي. چې پکې په دواو بن لادن په تندي ولگیدو او د خپل کټ سره نزدې وغورځیدو. اونیل وايي دریمه ډزه يي په بن لادن هغه وخت وکړه کله چې د القاعده مشر په مزکې ته ولویدو. ایبټ آباد کې د اوسامه بن لادن په کور د امریکې د سمندري پوځ نیوي سیل ټیم سیکس ٦ یا شپږمې ډلې یر غل کړی وو. اونیل وايي هغه د بن لادن کور ته دننه تلونکو عسکرو د قطار سر سره نزدې وو چې د بن لادن سره سره مخامخ شوو. د اونیل د وینا ترمخه هغه نه وړاندې یو بل عسکر په اوسامه بن لادن ډزې وکړې خو هغه بچ شو. او بیا اونیل وايي هغه پخپله اوسامه بن لادن په نخښه کړو. اته دریش کلن اونیل وايي د بن لادن خلاف کاروائي کې دواو نورو امریکائي عسکرو هم ډزې کړې وې چې پکې مارک بیسونیټ هم شامل وو. د بن لادن په کور د حملې په باره کې مارک بیسونیټ د نو ایزي ډی په نوم کتاب هم لیکلی دی. اونیل ١٦ کاله په پوځ کې د تیرولو ورسته ریئټائر شوی دی، وايي اوسامه بن لادن خلاف شوي کاروائي کې د خپل ځان څرگندولو فیصله يي ځکه وکړه چې د هغه ېقین پوخ شو کې گني وو نور کسان به د هغه شناخت افشا کړي. اونیل د خپل قیصې څرگندولو تیاری کولو چې د سیل ډلې نورو غړو د هغه نوم احتجاجً په ډاگه کړو چې گني اونیل پخپله دا کار ولې کوي. د اونیل د خپل ځان څرگندولو په فیصله د امریکې پوځ ناخوښي څرگنده کړې ده. د سمندري پوځ یو چارواکې د سیل ډلې غړو ته خبرداری کړی دی چې دوي ددې خبرې پابند دي چې د پیسو یا د څه اعزاز او یا د څه بدنامۍ د پاره به د خپل کار تشهیر نه کوي. که څه هم واشنگټن پوسټ وايي د نیوي سیل ټیم سیکس نورو غړو ددې خبرې تصدیق کړی چې په بن لادن اونیل ډزې کړې دي خو د امریکې سي این این ټیلې وژن وايي عسکري چارواکې د هغه د دعوې تصدیق په کره توگه ځکه نشي کولی چې په بن لادن د حملې په وخت د القاعده د مشر په کوټه کې لږ تر لږه دوه نور امریکائي عسکر هم موجود وو.